ચંદીગઢમાં ભાજપના નેતા દ્વારા આઇએએસ અધિકારીની પુત્રી સાથે થયેલી છેડછેડા અને આ પહેલા નિર્ભયા કાંડ જેવા અનેક કિસ્સાઓ તે કહેવા માટે પૂરતા છે ભારતમાં મહિલાઓનું જીવવું સરળ નથી. સામાન્ય રીતે આવી પરિસ્થિતિમાં મહિલા કપડા, દેખાવ પર વાંધો ઉઠાવવામાં આવે છે. પણ એક સર્વે મુજબ બુરખો પહેરેલી સ્ત્રીની સાથે પણ છેડછાડના કિસ્સા બને છે અને ફ્રોક પહેરનાર નાની નાની માસૂમ બાળકીઓ સાથે પણ. જો કે સામાન્ય રીતે આ તમામ માટે સ્ત્રીઓનો વાંક સૌથી પહેલા નીકળવામાં આવે છે. પણ જો પુરુષો પોતાની માનસિકતા બદલે અને સ્ત્રીઓને એક ભોગની વસ્તુ ના સમજે તો ખરેખરમાં પુરુષો દ્વારા કરવામાં આવેલા આ નાનકડો પ્રયાસ અનેક છોકરીઓનો આત્મવિશ્વાસને વધારી તેમનું જીવવું સરળ કરી શકે છે.